Αθανάσιος Βαχλιώτης

Ο Αθανάσιος Βαχλιώτης (1888 - 20 Σεπτεμβρίου 1966) ήταν Έλληνας στρατιωτικός γιατρός και πολιτικός, ο οποίος υπηρέτησε ως βουλευτής και υπουργός.

 Βιογραφία 
 Καταγωγή και σπουδές 
Γεννήθηκε στη Βάχλια Γορτυνίας το 1888 και σπούδασε ιατρική στην Αθήνα.Μανιώ Μάνεση, Αρκάδες σε κυβερνητικά αξιώματα, Αρκάδων Χρόνοι, ανάκτηση 20-9-2016. Ξεκίνησε την σταδιοδρομία του ως στρατιωτικού γιατρού το 1914 ως Ανθυπίατρος και το 1916 έγινε Υπίατρος. 

 Πολιτική σταδιοδρομία 
Εξελέγη βουλευτής Αρκαδίας στις εκλογές του 1936 με το Κόμμα Φιλελευθέρων, επανεξελέγη 1946 με την Εθνική Πολιτική Ένωση (Κόμμα Βενιζελικών Φιλελευθέρων) με 2.297 ψήφουςΕφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 20-9-2016. , το 1951 με την ΕΠΕΚ και το 1956 με τη Δημοκρατική Ένωση. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 56, αρ. 111).

Στην κυβέρνηση Σοφοκλή Βενιζέλου υπηρέτησε ως υπουργός Δημοσίας Τάξεως από τις 24 Μαρτίου 1950 ως τις 15 Απριλίου της ίδιας χρονιάς.

 Οικογένεια 
Σύζυγός του ήταν η Μερόπη Γρηγοριάδη, η οποία απεβίωσε πριν το 1962.Ελληνικόν who's who, Εκδοτικός Οργανισμός Ελληνικών who's who 1962, σελ. 60. Είχε 3 γιους και 1 κόρη.

 Θάνατος 
Ο Βαχλιώτης απεβίωσε Στρατηγός εν αποστρατεία στην Αθήνα υποφέροντας από μακρά ασθένεια, το 1966.Μακεδονία, Απεβίωσεν ο τέως υπουργός Αθ. Βαχλιώτης, 21-9-1966,   σελ. 7. Κηδεύτηκε στις 21 Σεπτεμβρίου 1966 από το Πρώτο Νεκροταφείο. Στη Βουλή τηρήθηκε ενός λεπτού σιγή λίγο μετά την ανακοίνωση του θανάτου του.

 Παραπομπές 

Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες υπουργοί Δημοσίας Τάξεως